nibzard/narodne-novine-full-text-markdown huggingface dataset:
## Odluka o dopuni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni krediti)

### NN 48/1998 (6.4.1998.), Odluka o dopuni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni krediti)

# HRVATSKA NARODNA BANKA

Na temelju članka 15. i članka 67. stavka 1. točke 10. Zakona o Hrvatskoj
narodnoj banci ("Narodne novine" broj 35/95 - pročišćeni tekst) Savjet
Hrvatske narodne banke, na sjednici održanoj 1. travnja 1998. g. donio
je

## **ODLUKU**

### **O DOPUNI ODLUKE O UVJETIMA ZA ODOBRENJE KRATKOROČNOG KREDITA NA OSNOVI ZALOGA VRIJEDNOSNIH PAPIRA (LOMBARDNI KREDITI)**

I

U Odluci o uvjetima za odobrenje kratkoročnih kredita na osnovi zaloga
vrijednosnih papira (lombardni kredit) ("Narodne novine" br. 76/96.) u
točki II. dodaje se novi stavak 3. koji glasi:

"- 50% nominalne vrijednosti založenih blagajničkih zapisa Hrvatske
narodne banke nominiranih u stranoj valuti, a u protuvrijednosti kuna temeljem
srednjeg tečaja Hrvatske narodne banke na dan odobravanja kredita."

II

Ova Odluka stupa na snagu danom objave u "Narodnim novinama".

O. br. 425/98.
Zagreb. 1. travnja 1998.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 48/1998-599
## Odluka o izmjeni Odluke o kamatnim stopama Hrvatske narodne banke

### NN 48/1998 (6.4.1998.), Odluka o izmjeni Odluke o kamatnim stopama Hrvatske narodne banke

# HRVATSKA NARODNA BANKA

Na temelju članka 12, članka 16. stavka 2. i članka 67. stavka 1. točke
11. Zakona o Hrvatskoj narodnoj banci ("Narodne novine" broj 35/95 - pročišćeni
tekst) Savjet Hrvatske narodne banke, na sjednici održanoj 1. travnja 1998.
godine, donio je

## **ODLUKU**

### **O IZMJENI ODLUKE O KAMATNIM STOPAMA HRVATSKE NARODNE BANKE**

I

U točki I. Odluke o kamatnim stopama Hrvatske narodne banke ("Narodne
novine" br. 76/96, 28/97, 58/97, 96/97 i 103/97) postotak "9,5%" zamjenjuje
se postotkom "11%"

II

Ova Odluka stupa na snagu danom objave u "Narodnim novinama".

O. br. 423/98.
Zagreb. 1. travnja 1998.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 48/1998-600
## Odluka o izmjeni i dopuni Odluke o obvezi ovlaštenih banaka i štedionica da drže određeni iznos u devizama u inozemstvu radi održavanja opće likvidnosti

### NN 48/1998 (6.4.1998.), Odluka o izmjeni i dopuni Odluke o obvezi ovlaštenih banaka i štedionica da drže određeni iznos u devizama u inozemstvu radi održavanja opće likvidnosti

# HRVATSKA NARODNA BANKA

Na temelju članka 29. i 67. stavka 1. točke 16. Zakona o Hrvatskoj narodnoj
banci ("Narodne novine" br. 35/95. - pročišćeni tekst), članka 63. stavak
4. Zakona o osnovama deviznog sustava, deviznog poslovanja i prometu zlata
("Narodne novine br. 91A/93 i 36/98), te članka 51. stavak 4. Zakona o
bankama i štedionicama ("Narodne novine" br. 46/97 - pročišćeni tekst)
Savjet Hrvatske narodne banke na sjednici održanoj 1. travnja 1998. godine
donio je

## **ODLUKU**

### **O IZMJENI I DOPUNI ODLUKE O OBVEZI OVLAŠTENIH BANAKA I ŠTEDIONICA DA DRŽE ODREĐENI IZNOS U DEVIZAMA U INOZEMSTVU RADI ODRŽAVANJA OPĆE LIKVIDNOSTI**

I.

Točka III. stavak 1. Odluke o obvezi ovlaštenih banaka i štedionica
da drže određeni iznos u devizama u inozemstvu radi održavanja opće likvidnosti
("Narodne novine" broj 134/97 i 18/98) mijenja se i glasi:

"U obračun radi izvršenja obveze iz točke I. ove Odluke ovlaštene banke
i štedionice uključuju devizna potraživanja iskazana na računima: 300,
301, 3100, 3101, 3116, 33920-1, 33923-4, 33927, 35100-1, 35103-4 i dio
računa iz skupine 359."

II

Ova Odluka stupa na snagu danom objave u "Narodnim novinama".

O. br. 424/98.
Zagreb. 1. travnja 1998.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 48/1998-601
## Odluka o dopuni kontnog plana za banke i štedionice

### NN 48/1998 (6.4.1998.), Odluka o dopuni kontnog plana za banke i štedionice

# HRVATSKA NARODNA BANKA

Na temeju točke III. Odluke o kontnom planu za banke i štedionice ("Narodne
novine" br. 21/94, 40/94, 2/95, 21/95 i 30/97) Guverner Hrvatske narodne
banke donosi

## **ODLUKU**

### **O DOPUNI KONTNOG PLANA ZA BANKE I ŠTEDIONICE**

I.

U razredu 3. "Devizna sredstva i plasmani", iza računa 351 - "Plasmani
u kratkoročne dužničke vrijednosne papire i tekuća dospijeća dugoročnih
vrijednosnih papira u devizama financijskih institucija", dodaju se računi
koji glase:

3510 - Plasmani u kratkoročne vrijednosne papire i tekuća dospijeća
dugoročnih vrijednosnih papira u devizama centralne             banke

35100 - Kratkoročni vrijednosni papiri i tekuća dospijeća dugoročnih
vrijednosnih papira u devizama s preostalim rokom              dospijeća
do 1 mjesec

35101 - Kratkoročni vrijednosni papiri i tekuća dospijeća dugoročnih
vrijednosnih papira u devizama s preostalim rokom              dospijeća
preko 1 do 3 mjeseca

35102 - Kratkoročni vrijednosni papiri i tekuća dospijeća dugoročnih
vrijednosnih papira u devizama s preostalim rokom              dospijeća
preko 3 do 12 mjeseci

35103 - Kratkoročni vrijednosni papiri i tekuća dospijeća dugoročnih
vrijednosnih papira u devizama koji su podobni za               refinanciranje
kod centralne banke s preostalim rokom dospijeća do 1 mjesec

35104 - Kratkoročni vrijednosni papiri i tekuća dospijeća dugoročnih
vrijednosnih papira u devizama koji su podobni za               refinanciranje
kod centralne banke s preostalim rokom dospijeća preko 1 do 3 mjeseca

35105 - Kratkoročni vrijednosni papiri i tekuća dospijeća dugoročnih
vrijednosnih papira u devizama koji su podobni za               refinanciranje
kod centralne banke s preostalim rokom dospijeća preko 3 do 12 mjeseci

35106 - Kamata sadržana u nominalnoj vrijednosti (diskont)

II.

Ova Odluka stupa na snagu danom objave u Narodnim novinama.

O.br. 15-100/03-98/MŠ
Zagreb, 31. ožujka 1998.

Guverner
**dr. Marko Škreb,** v. r.

Odluka, NN 48/1998-603
## Rješenje Ustavnog suda Republike Hrvatske broj: U-II-796/1997 od 11. ožujka 1998.

### NN 48/1998 (6.4.1998.), Rješenje Ustavnog suda Republike Hrvatske broj: U-II-796/1997 od 11. ožujka 1998.

# USTAVNI SUD REPUBLIKE HRVATSKE

Ustavni sud Republike Hrvatske, u sastavu Jadranko Crnić, predsjednik
Suda te suci Zdravko Bartovčak, dr. Velimir Belajec, dr. Nikola Filipović,
Ante Jelavić Mitrović, mr. Vojislav Kučeković, Jurica Malčić, mr. Hrvoje
Momčinović, Ivan Marijan Severinac i Mladen Žuvela, u povodu prijedloga
Ezia Barnabe iz Brtonigle, na sjednici održanoj dana 11. ožujka 1998. godine,
donio je slijedeće

## **RJEŠENJE**

1. Odbacuje se prijedlog za ocjenu zakonitosti Pravilnika o unutarnjem
ustrojstvu, organizaciji i sistematizaciji radnih mjesta u Turističkom
uredu Brtonigla broj 58/97, Odluke o izmjenama Pravilnika o plaćama za
djelatnike Turističkog ureda broj 57/97 i Odluke o izmjenama i dopunama
Pravilnika o naknadama članovima tijela zajednice i djelatnika ureda broj
56/97 - svi objavljeni na oglasnoj poloči Turističke zajednice Općine Brtonigla
dana 16. lipnja 1997. godine.

2. Ovo će se rješenje objaviti u "Narodnim novinama".

Obrazloženje

Ezio Barnaba iz Brtonigle podnio je putem punomoćnika Maria Manojlovića,
odvjetnika iz Buja, prijedlog za ocjenu zakonitosti akata navedenih u izreci
rješenja.

Osporavane akte donijelo je Turističko vijeće Turističke zajednice Općine
Brtonigla na sjednici održanoj 16. lipnja 1997. godine, a na temelju Pravilnika
o posebnim uvjetima koje moraju ispunjavati zaposleni u Turističkom uredu
turističke zajednice općine, grada i glavnom uredu Hrvatske turističke
zajednice ("Narodne novine", broj 45/94), točka 7. članak 25. Statuta Turističke
zajednice Općine Brtonigla i članka 2. Odluke o osnivanju Turističkog ureda
Turističke zajednice Općine Brtonigla.

Pravilnikom se uređuju, prema članku 1. Pravilnika, unutarnje ustrojstvo
Turističkog ureda Turističke zajednice Općine Brtonigla te broj potrebnih
djelatnika u uredu s opisom poslova, zadaća i uvjetima za njezino obavljanje.
Stoga se on odnosi samo na djelatnike Turističkog ureda.

Iz tih razloga prema stajalištu Ustavnog suda naznačeni Pravilnik sa
izmjenama i dopunama nema karakter propisa koji podliježe ustavnosudskoj
ocjeni u smislu odredbi članka 125. alineja 1. Ustava Republike Hrvatske.

S obzirom na to nema temelja u ovom slučaju, raspravljati o primjeni
članka 18. Ustavnog zakona o Ustavnom sudu Republike Hrvatske.

Slijedom izloženog odlučeno je kao u izreci temeljem članka 26. Ustavnog
zakona o Ustavnom sudu Republike Hrvatske ("Narodne novine", broj 13/91)
i članka 58. Poslovnika Ustavnog suda Republike Hrvatske ("Narodne novine",
broj 29/94).

Odluka o objavi temelji se na odredbi članka 20. stavak 1. Ustavnog
zakona o Ustavnom sudu Republike Hrvatske.

Broj: U-II-796/1997
Zagreb, 11. ožujka 1998.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Rješenje, NN 48/1998-606
## Odluka o prodaji stanova u vlasništvu Republike Hrvatske kojima upravlja Ministarstvo unutarnjih poslova

### NN 49/1998 (7.4.1998.), Odluka o prodaji stanova u vlasništvu Republike Hrvatske kojima upravlja Ministarstvo unutarnjih poslova

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
35. stavka 2. Zakona o vlasništvu i drugim stvarnim pravima ("Narodne novine",
broj 91/96), Vlada Republike Hrvatske je na sjednici održanoj 2. travnja
1998. godine, donijela

## **ODLUKU**

### **O PRODAJI STANOVA U VLASNIŠTVU REPUBLIKE HRVATSKE KOJIMA UPRAVLJA MINISTARSTVO UNUTARNJIH POSLOVA**

I.

Ovlašćuje se Ministarstvo unutarnjih poslova (u daljnjem tekstu: Ministarstvo)
za prodaju stanova u vlasništvu Republike Hrvatske kojima upravlja, a koji
nisu predmetom prodaje prema Zakonu o prodaji stanova na kojima postoji
stanarsko pravo ("Narodne novine", br. 43/92 - pročišćeni tekst, 69/92,
25/93, 48/93, 2/94, 44/94, 58/95, 11/96 i 54/96).

II.

Stanovi iz točke I. ove Odluke mogu se prodavati aktivnim i umirovljenim
djelatnicima Ministarstva koji su se zaposlili u Ministarstvu do kraja
1992. godine, ako koriste stan na temelju ugovora o najmu, a u istom mjestu
nemaju u vlasništvu useljivu kuću ili stan.

Istim mjestom u smislu ove Odluke, smatraju se naselja, općine ili gradovi
u Republici Hrvatskoj koja nisu udaljena više od 50 kilometara od mjesta
rada djelatnika, pod uvjetom da prometne veze omogućavaju djelatniku redovan
dolazak i odlazak s posla.

III.

Kupoprodajna cijena te drugi uvjeti prodaje stanova iz točke I. ove
Odluke, određuju se prema propisima o prodaji stanova na kojima postoji
stanarsko pravo.

IV.

Zahtjev za kupnju stana podnosi se mjerodavnoj stručnoj službi Ministarstva,
a odluku o prodaji donosi ministar unutarnjih poslova.

V.

Ova Odluka stupa na snagu danom objave u "Narodnim novinama".

Klasa: 370-01/98-01/07
Urbroj: 5030107-98-2
Zagreb, 2. travnja 1998.

Predsjednik
**mr. Zlatko Mateša,** v. r.

Odluka, NN 49/1998-609
## Odluka o određivanju granice pomorskog dobra na dijelu k.o. Preko

### NN 49/1998 (7.4.1998.), Odluka o određivanju granice pomorskog dobra na dijelu k.o. Preko

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
2. travnja 1998. godine, donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. PREKO**

I.

Ovom Odlukom određuje se granica pomorskog dobra na dijelu k. o. Preko
na prostoru benzinske postaje "Preko" na otoku Ugljanu.

II.

Granica pomorskog dobra iz točke I. ove Odluke prolazi sljedećim koordinatnim
točkama:

                                           Y                                  X

TOČKA 1                 5 515 865.05               4 881 376.45
TOČKA 2                 5 515 870.24               4 881 368.14
TOČKA 3                 5 515 874.12               4 881 360.15
TOČKA 4                 5 515 879.52               4 881 347.13
TOČKA 5                 5 515 886.91               4 881 331.90
TOČKA 6                 5 515 885.53               4 881 331.24
TOČKA 7                 5 515 890.66               4 881 319.39
TOČKA 8                 5 515 890.78               4 881 300.37
TOČKA 9                 5 515 880.82               4 881 288.79
TOČKA 10               5 515 874.41               4 881 282.81

sve kako je nacrtano i označeno u grafičkom prilogu na kopiji katastarskog
plana k.o. Preko, broj plana 9. u mjerilu 1:1000.

III.

Grafički prilozi iz točke II. ove Odluke, sastavni su dio ove Odluke
i ne objavljuju se u "Narodnim novinama".

IV.

Na temelju ove Odluke, nadležna tijela izvršit će potrebne radnje u
svezi evidencije pomorskog dobra.

V.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/98-01/01
Urbroj: 5030116-98-9
Zagreb, 2. travnja 1998.

Predsjednik
**mr. Zlatko Mateša,** v. r.

Odluka, NN 49/1998-611
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o određivanju granice pomorskog dobra na dijelu k.o. Ledenice

### NN 49/1998 (7.4.1998.), Odluka o određivanju granice pomorskog dobra na dijelu k.o. Ledenice

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
2. travnja 1998. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K. O. LEDENICE**

I.

Ovom Odlukom određuje se granica pomorskog dobra na dijelu k. o. Ledenice
na području autokampa Klenovica.

II.

Granica pomorskog dobra iz točke I. ove Odluke započinje u točki 1.,
na mjestu gdje morsku obalu siječe okomica spuštena na nju iz sjeverozapadnog
završetka žičane ograde autokampa. Od točke 1., granica ide navedenom okomicom
do sjeverozapadnog završetka žičane ograde autokampa označenog točkom 2.
Tu se granica lomi prema jugu i ide niskim potpornim zidom u duljini od
12 m do točke 3. Granica dalje nastavlja u pravcu juga usporedno sa kopnenim
rubom šetnice na udaljenosti od 5 m, u ukupnoj duljini od 375 m, te dolazi
do točke 4., gdje se granica pomorskog dobra spaja sa kopnenim rubom makadamskog
puta. Granica dalje nastavlja kopnenim rubom makadamskog puta, te dolazi
do granice k. o. Ledenice i k. o. Krmpote u točki 5. Tu se granica pomorskog
dobra lomi prema zapadu, te izbija na morsku obalu u točki 6., gdje za
područje autokampa Klenovica i završava, sve kako je nacrtano i označeno
u grafičkim prilozima, na snimci stvarnog stanja u mjerilu 1:1000 i na
kopiji katastarskog plana k. o. Ledenice, broj lista plana 16, u mjerilu
1:2880.

III.

Grafički prilozi iz točke II. ove Odluke, sastavni su dio Odluke i ne
objavljuju se u "Narodnim novinama".

IV.

Na temelju ove odluke, nadležna tijela izvršit će potrebne radnje u
svezi evidencije pomorskog dobra.

V.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/98-01/04
Urbroj: 5030116-98-1
Zagreb, 2. travnja 1998.

Predsjednik
**mr. Zlatko Mateša,** v. r.

Odluka, NN 49/1998-612
## Odluka o davanju suglasnosti na Statut Hrvatskog zavoda za zaštitu od zračenja

### NN 49/1998 (7.4.1998.), Odluka o davanju suglasnosti na Statut Hrvatskog zavoda za zaštitu od zračenja

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
50. stavka 1. podstavka 1. Zakona o zdravstvenoj zaštiti ("Narodne novine",
broj 1/97 - pročišćeni tekst), Vlada Republike Hrvatske je na sjednici
održanoj 2. travnja 1998. godine donijela

## **ODLUKU**

### **O DAVANJU SUGLASNOSTI NA STATUT HRVATSKOG ZAVODA ZA ZAŠTITU OD ZRAČENJA**

I.

Daje se suglasnost na Statut Hrvatskog zavoda za zaštitu od zračenja,
koji je Upravno vijeće Hrvatskog zavoda za zaštitu od zračenja donijelo
na sjednici održanoj 20. ožujka 1998. godine.

Klasa: 542-01/98-01/01
Urbroj: 5030104-98-2
Zagreb, 2. travnja 1998.

Predsjednik
**mr. Zlatko Mateša,** v. r.

Odluka, NN 49/1998-613
## Rješenje o razrješenju Dubravke Markt dužnosti ravnateljice Hrvatskog zavoda za zapošljavanje

### NN 49/1998 (7.4.1998.), Rješenje o razrješenju Dubravke Markt dužnosti ravnateljice Hrvatskog zavoda za zapošljavanje

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
65. stavka 1. Zakona o zapošljavanju ("Narodne novine", broj 59/96), Vlada
Republike Hrvatske je na sjednici održanoj 2. travnja 1998. godine donijela

## **RJEŠENJE**

### **O RAZRJEŠENJU RAVNATELJICE HRVATSKOG ZAVODA ZA ZAPOŠLJAVANJE**

Razrješuje se DUBRAVKA MARKT dužnosti ravnateljice Hrvatskog zavoda
za zapošljavanje, radi odlaska na novu dužnost.

Klasa: 080-02/98-02/30
Urbroj: 50304/2-98-01
Zagreb, 2. travnja 1998.

Predsjednik
**mr. Zlatko Mateša,** v. r.

Rješenje, NN 49/1998-614
## Rješenje o imenovanju Sanje Crnković Pozaić ravnateljicom Hrvatskog zavoda za zapošljavanje

### NN 49/1998 (7.4.1998.), Rješenje o imenovanju Sanje Crnković Pozaić ravnateljicom Hrvatskog zavoda za zapošljavanje

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
65. stavka 1. Zakona o zapošljavanju ("Narodne novine", broj 59/96), Vlada
Republike Hrvatske je na sjednici održanoj 2. travnja 1998. godine donijela

## **RJEŠENJE**

### **O IMENOVANJU RAVNATELJICE HRVATSKOG ZAVODA ZA ZAPOŠLJAVANJE**

Imenuje se SANJA CRNKOVIĆ POZAIĆ ravnateljicom Hrvatskog zavoda za zapošljavanje.

Klasa: 080-02/98-01/60
Urbroj: 50304/2-98-01
Zagreb, 2. travnja 1998.

Predsjednik
**mr. Zlatko Mateša,** v. r.

Rješenje, NN 49/1998-615
## Rješenje o razrješenju Sanje Crnković Pozaić položaja savjetnice predsjednika Vlade Republike Hrvatske

### NN 49/1998 (7.4.1998.), Rješenje o razrješenju Sanje Crnković Pozaić položaja savjetnice predsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici održanoj
2. travnja 1998. godine donijela

## **RJEŠENJE**

### **O RAZRJEŠENJU SAVJETNICE PREDSJEDNIKA VLADE REPUBLIKE HRVATSKE**

Razrješuje se SANJA CRNKOVIĆ POZAIĆ položaja savjetnice predsjednika
Vlade Republike Hrvatske, radi odlaska na novu dužnost.

Klasa: 080-02/98-02/31
Urbroj: 50304/2-98-01
Zagreb, 2. travnja 1998.

Predsjednik
**mr. Zlatko Mateša,** v. r.

Rješenje, NN 49/1998-616
## Rješenje o imenovanju Dubravke Markt savjetnicom predsjednika Vlade Republike Hrvatske

### NN 49/1998 (7.4.1998.), Rješenje o imenovanju Dubravke Markt savjetnicom predsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici održanoj
2. travnja 1998. godine donijela

## **RJEŠENJE**

### **O IMENOVANJU SAVJETNICE PREDSJEDNIKA VLADE REPUBLIKE HRVATSKE**

Imenuje se DUBRAVKA MARKT savjetnicom predsjednika Vlade Republike Hrvatske.

Klasa: 080-02/98-01/61
Urbroj: 50304/2-98-01
Zagreb, 2. travnja 1998.

Predsjednik
**mr. Zlatko Mateša,** v. r.

Rješenje, NN 49/1998-617
## Rješenje o razrješenju Davorina Mlakara dužnosti predsjednika Komisije Vlade Republike Hrvatske za rješavanje sporova o pravima općina, gradova i županija

### NN 49/1998 (7.4.1998.), Rješenje o razrješenju Davorina Mlakara dužnosti predsjednika Komisije Vlade Republike Hrvatske za rješavanje sporova o pravima općina, gradova i županija

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 2. Uredbe o Komisiji Vlade Republike Hrvatske za rješavanje sporova
o pravima općina, gradova i županija ("Narodne novine", broj 37/94), Vlada
Republike Hrvatske je na sjednici održanoj 2. travnja 1998. godine donijela

## **RJEŠENJE**

### **O RAZRJEŠENJU PREDSJEDNIKA KOMISIJE VLADE REPUBLIKE HRVATSKE ZA RJEŠAVANJE SPOROVA O PRAVIMA OPĆINA, GRADOVA I ŽUPANIJA**

Razrješuje se DAVORIN MLAKAR dužnosti predsjednika Komisije Vlade Republike
Hrvatske za rješavanje sporova o pravima općina, gradova i županija.

Klasa: 080-02/98-02/32
Urbroj: 50304/2-98-01
Zagreb, 2. travnja 1998.

Predsjednik
**mr. Zlatko Mateša,** v. r.

Rješenje, NN 49/1998-618
## Rješenje o imenovanju Marijana Ramušćaka predsjednikom Komisije Vlade Republike Hrvatske za rješavanje sporova o pravima općina, gradova i županija

### NN 49/1998 (7.4.1998.), Rješenje o imenovanju Marijana Ramušćaka predsjednikom Komisije Vlade Republike Hrvatske za rješavanje sporova o pravima općina, gradova i županija

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 2. Uredbe o Komisiji Vlade Republike Hrvatske za rješavanje sporova
o pravima općina, gradova i županija ("Narodne novine", broj 37/94), Vlada
Republike Hrvatske je na sjednici održanoj 2. travnja 1998. godine donijela

## **RJEŠENJE**

### **O IMENOVANJU PREDSJEDNIKA KOMISIJE VLADE REPUBLIKE HRVATSKE ZA RJEŠAVANJE SPOROVA O PRAVIMA OPĆINA, GRADOVA I ŽUPANIJA**

Imenuje se MARIJAN RAMUŠĆAK predsjednikom Komisije Vlade Republike Hrvatske
za rješavanje sporova o pravima općina, gradova i županija.

Klasa: 080-02/98-01/63
Urbroj: 50304/2-98-01
Zagreb, 2. travnja 1998.

Predsjednik
**mr. Zlatko Mateša,** v. r.

Rješenje, NN 49/1998-619
## Rješenje o razrješenju dr. Josipa Roje dužnosti predsjednika Komisije za davanje u zakup i prodaju poljoprivrednog zemljišta u vlasništvu Republike Hrvatske za Primorsko-goransku županiju

### NN 49/1998 (7.4.1998.), Rješenje o razrješenju dr. Josipa Roje dužnosti predsjednika Komisije za davanje u zakup i prodaju poljoprivrednog zemljišta u vlasništvu Republike Hrvatske za Primorsko-goransku županiju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
36. stavka 2. Zakona o poljoprivrednom zemljištu ("Narodne novine", br.
54/94 - pročišćeni tekst, 48/95 i 19/98), Vlada Republike Hrvatske je na
sjednici održanoj 2. travnja 1998. godine donijela

## **RJEŠENJE**

### **O RAZRJEŠENJU PREDSJEDNIKA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA PRIMORSKO-GORANSKU ŽUPANIJU**

Razrješuje se dr. JOSIP ROJE dužnosti predsjednika Komisije za davanje
u zakup i prodaju poljoprivrednog zemljišta u vlasništvu Republike Hrvatske
za Primorsko-goransku županiju.

Klasa: 080-02/98-01/29
Urbroj: 50304/2-98-01
Zagreb, 2. travnja 1998.

Predsjednik
**mr. Zlatko Mateša,** v. r.

Rješenje, NN 49/1998-620
## Rješenje o imenovanju Milivoja Brozina predsjednikom Komisije za davanje u zakup i prodaju poljoprivrednog zemljišta u vlasništvu Republike Hrvatske za Primorsko-goransku županiju

### NN 49/1998 (7.4.1998.), Rješenje o imenovanju Milivoja Brozina predsjednikom Komisije za davanje u zakup i prodaju poljoprivrednog zemljišta u vlasništvu Republike Hrvatske za Primorsko-goransku županiju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
36. stavka 2. Zakona o poljoprivrednom zemljištu ("Narodne novine", br.
54/94 - pročišćeni tekst, 48/95 i 19/98), Vlada Republike Hrvatske je na
sjednici održanoj 2. travnja 1998. godine donijela

## **RJEŠENJE**

### **O IMENOVANJU PREDSJEDNIKA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA PRIMORSKO- -GORANSKU ŽUPANIJU**

Imenuje se MILIVOJ BROZINA predsjednikom Komisije za davanje u zakup
i prodaju poljoprivrednog zemljišta u vlasništvu Republike Hrvatske za
Primorsko-goransku županiju.

Klasa: 080-02/98-01/56
Urbroj: 50304/2-98-01
Zagreb, 2. travnja 1998.

Predsjednik
**mr. Zlatko Mateša,** v. r.

Rješenje, NN 49/1998-621
## Rješenje Ustavnog suda Republike Hrvatske broj U-I-60/1995 od 31. ožujka 1998.

### NN 50/1998 (8.4.1998.), Rješenje Ustavnog suda Republike Hrvatske broj U-I-60/1995 od 31. ožujka 1998.

# USTAVNI SUD REPUBLIKE HRVATSKE

Ustavni sud Republike Hrvatske, u sastavu Jadranko Crnić, predsjednik
Suda te suci Zdravko Bartovčak, dr. Velimir Belajec, dr. Nikola Filipović,
Ante Jelavić Mitrović, mr. Vojislav Kučeković, Jurica Malčić, mr. Hrvoje
Momčinović, Ivan Marijan Severinac i Mladen Žuvela, u povodu prijedloga
Sindikata zaposlenih u Hrvatskom mirovinskom osiguranju u Zagrebu, na sjednici
održanoj dana 31. ožujka 1998. godine, donio je slijedeće

## **RJEŠENJE**

1. Ne prihvaća se prijedlog za pokretanje postupka ocjene suglasnosti
s Ustavom Republike Hrvatske članka 1. Zakona o plaćama službenika i namještenika
u javnim službama ("Narodne novine", broj 74/94).

2. Ovo će se rješenje objaviti u "Narodnim novinama".

Obrazloženje

Sindikat zaposlenih u Hrvatskom mirovinskom osiguranju u Zagrebu podnio
je prijedlog (s dopunom) za ocjenu ustavnosti članka 1. Zakona o plaćama
službenika i namještenika u javnim službama.

Predlagatelj navodi da je osporena odredba suprotna članku 55. stavak
1. Ustava jer male plaće kao posljedica primjene naznačenog Zakona, navode
zaposlene na odlazak, što će u budućnosti onemogućiti kvalitetan rad službi.

Nadalje, podnositelj prijedloga smatra da primjena osporenog zakona
ne dozvoljava povećanje plaća, a one su nedostatne za slobodan i dostojan
život čime je povrijeđena navedena odredba Ustava.

Prijedlog nije osnovan.

Odredba članka 1. Zakona o plaćama službenika i namještenika u javnim
službama propisuje da su službenici i namještenici u javnim službama u
smislu tog zakona - službenici i namještenici u javnim ustanovama, odnosno
drugim pravnim osobama kojima se sredstva za plaće osiguravaju u državnom
proračunu, odnosno iz fondova mirovinsko-invalidskog osiguranja i Hrvatskog
zavoda za zdravstveno osiguranje.

Odredba članka 55. stavak 1. Ustava propisuje da svaki zaposleni ima
pravo na zaradu kojom može osigurati sebi i obitelji slobodan i dostojan
život.

Predlagateljima se obračunava plaća prema Zakonu koji vrijedi jednako
za sve službenike i namještenike u javnim službama prema osporenoj odredbi.

Stoga, Ustavni sud ocjenjuje da primjena osporene odredbe na određenu
kategoriju građana pod istim uvjetima ne ukazuje da bi ta odredba bila
u suprotnosti s odredbom iz članka 55. stavak 1. Ustava.

Kako izneseni argumenti predlagatelja ne ukazuju na sumnju u neustavnost
osporene odredbe navedenog Zakona Ustavni sud ocjenjuje podneseni prijedlog
neosnovanim.

Iz navedenih razloga, Ustavni sud Republike Hrvatske je primjenom članka
45. stavak 1. Poslovnika Ustavnog suda Republike Hrvatske ("Narodne novine",
broj 29/94), riješio kao u izreci.

Odluka o objavi rješenja temelji se na članku 20. Ustavnog zakona o
Ustavnom sudu Republike Hrvatske ("Narodne novine", broj 13/91).

Broj: U-I-60/1995
Zagreb, 31. ožujka 1998.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Rješenje, NN 50/1998-636
## Objava priloga "Oznake vojnog ordinarijata u Republici Hrvatskoj" uz Odluku o dopuni Odluke o oznakama dužnosti u Oružanim snagama Republike Hrvatsk

### NN 50/1998 (8.4.1998.), Objava priloga "Oznake vojnog ordinarijata u Republici Hrvatskoj" uz Odluku o dopuni Odluke o oznakama dužnosti u Oružanim snagama Republike Hrvatsk

"Uz Odluku o dopuni Odluke o oznakama dužnosti u Oružanim snagama Republike
Hrvatske", objavljenoj u "Narodnim novinama" broj 43 od 27. ožujka 1988.,
greškom nije objavljen prilog - Oznake Vojnog ordinarijata u Republici
Hrvatskoj, pa se uz citiranu Odluku kao njen sastavni dio objavljuju:

### OZNAKE VOJNOG ORDINARIJATA U REPUBLICI HRVATSKOJ" (oznake u prilogu)

Broj: 041-98-326/1
Zagreb, 2. travnja 1998.

Pročelnik
vojnog kabineta
stožerni brigadir
**Darko Grdić,** v. r.

Ostalo, NN 50/1998-640
## Uredba o Uredu za europske integracije

### NN 51/1998 (10.4.1998.), Uredba o Uredu za europske integracije

# **VLADA REPUBLIKE HRVATSKE**

**645**

Na temelju članka 25. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 2. travnja 1998. godine, donijela

## **UREDBU**

### **O UREDU ZA EUROPSKE INTEGRACIJE**

Članak 1.

Radi obavljanja stručnih i drugih poslova u okviru djelokruga Vlade
Republike Hrvatske, a u svezi približavanja Republike Hrvatske europskim
integracijama, osniva se Ured za europske integracije (u daljnjem tekstu:
Ured).

Članak 2.

Ured za europske integracije prati proces europskih integracija, posebice
Europsku uniju, obavlja odgovarajuće stručne i druge poslove za ministra
za europske integracije i iz djelokruga Koordinacije za europske integracije,
izvješćuje Vladu Republike Hrvatske o svom radu, daje prijedloge ministru
za europske integracije glede poduzimanja mjera za približavanje Republike
Hrvatske europskim integracijama, posebice Europskoj uniji, koordinira
tijela državne uprave i radna tijela Vlade glede poslova iz njihovog djelokruga
koji su u svezi s europskim integracijama, te obavlja i druge poslove koje
mu povjeri Vlada Republike Hrvatske i ministar za europske integracije.

Članak 3.

Uredom upravlja predstojnik.

Predstojnik Ureda ima zamjenika.

Predstojnika Ureda i zamjenika predstojnika Ureda imenuje i razrješava
Vlada Republike Hrvatske na prijedlog ministra za europske integracije.

Zamjenik predstojnika zamjenjuje predstojnika Ureda u slučaju njegove
spriječenosti, te obavlja i druge poslove koje mu povjeri predstojnik Ureda
odnosno ministar za europske integracije.

Predstojnik Ureda i zamjenik predstojnika Ureda odgovorni su za svoj
rad i rad Ureda Vladi Republike Hrvatske i ministru za europske integracije.

Članak 4.

Unutarnje ustrojstvo i način rada Ureda uređuje se Pravilnikom o unutarnjem
redu, koji donosi predstojnik Ureda uz suglasnost Vlade Republike Hrvatske.

Pravilnik iz stavka 1. ovog članka predstojnik Ureda dužan je donijeti
u roku 30 dana od dana stupanja na snagu ove Uredbe.

Članak 5.

U odnosu na državne službenike i namještenike Ureda, predstojnik Ureda
ima prava i ovlast dužnosnika tijela državne uprave.

Članak 6.

Sredstva za rad Ureda osiguravaju se u Državnom proračunu.

Članak 7.

Ova Uredba stupa na snagu danom objave u "Narodnim novinama".

Klasa: 023-03/98-02/09
Urbroj: 5030118-98-1
Zagreb, 2. travnja 1998.

Predsjednik

**mr. Zlatko Mateša,** v. r.

Uredba, NN 51/1998-645
## Odluku o davanju jamstva Vlade Republike Hrvatske i ovlaštenju Ministarstva financija da izda i ministru financija da potpiše jamstvo

### NN 51/1998 (10.4.1998.), Odluku o davanju jamstva Vlade Republike Hrvatske i ovlaštenju Ministarstva financija da izda i ministru financija da potpiše jamstvo

# **VLADA REPUBLIKE HRVATSKE**

**647**

Na temelju članka 10. Zakona o kreditnim poslovima s inozemstvom ("Narodne
novine", broj 43/96) i članka 43. Zakona o izvršavanju Državnog proračuna
Republike Hrvatske za 1998. godinu ("Narodne novine", broj 141/97), Vlada
Republike Hrvatske je na sjednici održanoj 2. travnja 1998. godine, donijela

## **ODLUKU**

### **O DAVANJU JAMSTVA VLADE REPUBLIKE HRVATSKE I OVLAŠTENJU MINISTARSTVA FINANCIJA DA IZDA I MINISTRU FINANCIJA DA POTPIŠE JAMSTVO**

I.

Ovlašćuje se Ministarstvo financija da izda, a ministar financija ili
njegov zamjenik da potpiše jamstvo, u korist Magyarorszagi Volksbank Rt.,
Budimpešta, za zajam za kupnju i renoviranje zgrade Veleposlanstva Republike
Hrvatske u Budimpešti.

II.

Jamstvo se daje uz sljedeće uvjete zajma:

- iznos: 3.400.000 DEM

- rok otplate: 8 godina u 28 tromjesečnih obroka

- poček: 1 godina

- kamata: tromjesečni LIBOR +1,5%.

III.

Ova Odluka stupa na snagu danom donošenja.

Klasa: 018-07/98-01/09
Urbroj: 5030115-98-2
Zagreb, 2. travnja 1998.

Predsjednik
**mr. Zlatko Mateša,** v. r.

Odluka, NN 51/1998-647
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Talijanske Republike - regije Napo

### NN 51/1998 (10.4.1998.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Talijanske Republike - regije Napo

# **MINISTARSTVO POLJOPRIVREDE I ŠUMARSTVA**

**648**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ TALIJANSKE REPUBLIKE - REGIJA NAPOLI**

I.

Radi sprečavanja unošenja u Republiku Hrvatsku vezikularne bolesti svinja,
zabranjuje se uvoz u Republiku Hrvatsku i provoz preko teritorija Republike
Hrvatske domaćih i divljih svinja i proizvoda podrijetlom od navedenih
životinja iz Talijanske Republike - regija Napoli.

Navedena zabrana odnosi se i na pošiljke živih domaćih i divljih svinja
koje potječu iz drugih zemalja ako se prevoze preko teritorija Talijanske
Republike - regija Napoli.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koji su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 700C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više

II.

Sva izdana rješenja o veterinarsko-zdravstvenim uvjetima za uvoz i provoz
pošiljki iz točke I. ove Naredbe stavljaju se van snage.

III.

Ova Naredba stupa na snagu danom donošenja.

Klasa: 322-01/98-01/21
Urbroj: 525-01-98-1
Zagreb, 4. travnja 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 51/1998-648
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Bugarske - regije Sofia, Vratza, S

### NN 51/1998 (10.4.1998.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Bugarske - regije Sofia, Vratza, S

# **MINISTARSTVO POLJOPRIVREDE I ŠUMARSTVA**

**649**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ BUGARSKE - REGIJE SOFIA, VRATZA, SHUMEN, MONTANA I JAMBOL**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Bugarske - regije Sofia, Vratza, Shumen, Montana
i Jambol.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Bugarske - regija
Sofia, Vratza, Shumen, Montana i Jambol.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koji su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 70°C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više.

II.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Bugarske - regije Sofia, Vratza, Shumen i Montana ("Narodne novine"
br. 88/97).

III.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/98-01/20
Urbroj: 525-01-98-1
Zagreb, 3. travnja 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 51/1998-649
## Rješenje Ustavnog suda Republike Hrvatske broj: U-II-546/1995 od 11. ožujka 1998.

### NN 51/1998 (10.4.1998.), Rješenje Ustavnog suda Republike Hrvatske broj: U-II-546/1995 od 11. ožujka 1998.

# **USTAVNI SUD REPUBLIKE HRVATSKE**

**650**

Ustavni sud Republike Hrvatske, u sastavu predsjednik Jadranko Crnić
te suci Zdravko Bartovčak, dr. Velimir Belajec, dr. Nikola Filipović, Ante
Jelavić Mitrović, mr. Vojislav Kučeković, Jurica Malčić, mr. Hrvoje Momčinović,
Ivan Marijan Severinac i Mladen Žuvela, odlučujući u postupku ocjene ustavnosti
i zakonitosti, na sjednici održanoj dana 11. ožujka 1998. godine, donio
je

## **RJEŠENJE**

1. Odbacuje se prijedlog za pokretanje postupka za ocjenu ustavnosti
i zakonitosti Pravilnika o organizaciji rada bolnice Pula od 27. prosinca
1994. godine (članak 11. i 14.), Pravilnika o sistematizaciji radnih mjesta
od 27. prosinca 1994. godine i Pravilnika o plaćama, naknadama plaća i
ostalim materijalnim pravima djelatnika razvrstanih u platne razrede.

2. Ovo rješenje će se objaviti u "Narodnim novinama".

Obrazloženje

Dr. Bucconi Sergio, dr. Milotić Feručo i Darling Frelih Radeljak, svi
iz Pule, te Lorenzin Renzo iz Medulina, predložili su pokretanje postupka
za ocjenu ustavnosti i zakonitosti u izreci navedenih Pravilnika.

Prijedlog se odbacuje.

Prema odredbi članka 125. Ustava Republike Hrvatske, Ustavni sud Republike
Hrvatske nadležan je odlučivati o suglasnosti zakona s Ustavom te o suglasnosti
drugih propisa s Ustavom i zakonom.

Ustavnim zakonom o Ustavnom sudu Republike Hrvatske ("Narodne novine",
broj 13/91) dano je pravo svakomu da predloži ovom Sudu pokretanje postupka
za ocjenu te suglasnosti (članak 15. stavak 1.).

Ustavni sud Republike Hrvatske je ocijenio da osporavani akti po svom
pravnom karakteru nisu propisi čiju ustavnost i zakonitost ocjenjuje ovaj
Sud, jer se njima interno, autonomno uređuju odnosi značajni za djelovanje
samo te pravne osobe. Nadalje, te akte nije donijelo tijelo državne vlasti
ni drugo tijelo u obavljanju javnih ovlasti.

Kako se osporenim Pravilnicima u konkretnom slučaju uređuje unutarnja
organizacija Opće bolnice Pula, to nisu "drugi propisi" iz članka 125.
alineja 2. Ustava, pa ovaj Sud nije nadležan za ocjenjivanje njihove ustavnosti
i zakonitosti.

Iz tih razloga, valjalo je primjenom odredbe članka 26. Ustavnog zakona
o Ustavnom sudu Republike Hrvatske, prijedlog odbaciti te je riješeno kao
u izreci.

Objava rješenja temelji se na članku 20. Ustavnog zakona o Ustavnom
sudu Republike Hrvatske.

Broj: U-II-546/1995
Zagreb, 11. ožujka 1998.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Rješenje, NN 51/1998-650
## Dopuna popisa u Upisniku novostvorenih domaćih sorti poljoprivrednog bilja

### NN 52/1998 (14.4.1998.), Dopuna popisa u Upisniku novostvorenih domaćih sorti poljoprivrednog bilja

# **MINISTARSTVO POLJOPRIVREDE I ŠUMARSTVA**

Ministarstvo poljoprivrede i šumarstva na temelju članka 6. stavka 3.
Zakona o sjemenu, sadnom materijalu i priznavanju sorti poljoprivrednog
bilja ("Narodne novine", br. 131/97) objavljuje

## **DOPUNU POPISA**

### **U UPISNIKU NOVOSTVORENIH DOMAĆIH SORTI POLJOPRIVREDNOG BILJA**

U Upisniku novostvorenih domaćih sorti poljoprivrednog bilja koji se
vodi temeljem odredbi članka 5. stavka 5. Zakona o sjemenu, sadnom materijalu
i priznavanju sorti poljoprivrednog bilja ("Narodne novine", br. 131/97)
upisuje se dopuna slijedećih sorti:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**R.                                                                                                        NAZIV
I SJEDIŠTE STVARATELJA
br.             VRSTA                   NAZIV SORTE I                             ODNOSNO
PODNOSITELJA
                                                                                                            ZAHTJEVA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1                     2                                   3                                                                        4**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2.       Brasica oleracea
             L. convar. capitata
             (L) Alef var. capitata
             KUPUS                           VRANSKI 12 (1997)                                          Zp

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LEGENDA**

NAZIV I SJEDIŠTE STVARATELJA SORTE ODNOSNO PODNOSITELJA ZAHTJEVA

Zp       Agronomski fakultet Sveučilišta u Zagrebu, Zavod za
            povrćarstvo, Svetošimunska 25, 10 000 Zagreb.

Klasa: 320-11/98-1/18
Urbroj: 525-01-98-02
Zagreb, 6. travnja 1998.

Ministar
**mr. Zlatko Dominiković**, v. r.

Izmjene i dopune, NN 52/1998-652
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o imenovanju sudaca Vrhovnog suda Republike Hrvatske

### NN 53/1998 (15.4.1998.), Odluka o imenovanju sudaca Vrhovnog suda Republike Hrvatske

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 20. studenoga 1997. godine, donijelo je

## **ODLUKU**

### **O IMENOVANJU SUDACA VRHOVNOG SUDA REPUBLIKE HRVATSKE**

I.

Za suca *Vrhovnog suda Republike Hrvatske* imenuje se:

- Katarina Buljan, sudac Županijskog suda u Splitu.

II.

Imenovani sudac Vrhovnog suda Republike Hrvatske stupit će na dužnost
dana 17. prosinca 1997. godine.

Broj: ID-81/1997.
Zagreb, 20. studenoga 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 53/1998-656
## Odluka o imenovanju sudaca županijskih sudova u Čakovcu, Koprivnici, Sisku, Vukovaru i Zadru

### NN 53/1998 (15.4.1998.), Odluka o imenovanju sudaca županijskih sudova u Čakovcu, Koprivnici, Sisku, Vukovaru i Zadru

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12, stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 20. studenoga 1997. godine, donijelo je

## **ODLUKU**

### **O IMENOVANJU SUDACA ŽUPANIJSKIH SUDOVA**

I.

Za suce *Županijskog suda u Čakovcu* imenuju se:

1. Juraj Novak, zamjenik općinskog državnog odvjetnika u Općinskom državnom
odvjetništvu u Čakovcu,

2. Vlasta Patrčević, sudac Općinskog suda u Čakovcu.

Za suca *Županijskog suda u Koprivnici* imenuje se:

- Dragutin Srečec, sudac Županijskog suda u Bjelovaru.

Za suce *Županijskog suda u Sisku* imenuju se:

1. Damir Parcen, predsjednik Općinskog suda u Trogiru,

2. Marija Pleše Srbljanin, sudac Općinskog suda u Petrinji,

3. Vera Vekić, sudac Općinskog suda u Sisku.

Za suca *Županijskog suda u Vukovaru* imenuje se:

- Milan Kojić, diplomirani pravnik iz Vukovara.

Za suce *Županijskog suda u Zadru* imenuju se:

1. Marin Grbić, sudac Općinskog suda u Benkovcu,

2. Enka Moković, sudac Općinskog suda u Zadru,

3. Milan Pečina, diplomirani pravnik iz Bjelovara.

II.

Imenovani suci županijskih sudova stupit će na dužnost dana 17. prosinca
1997. godine.

Broj: ID-82/1997.
Zagreb, 20. studenoga 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 53/1998-657
## Odluka o imenovanju suca Općinskog suda u Vukovaru

### NN 53/1998 (15.4.1998.), Odluka o imenovanju suca Općinskog suda u Vukovaru

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 20. studenoga 1997. godine, donijelo je

## **ODLUKU**

### **O IMENOVANJU SUCA OPĆINSKOG SUDA**

I.

Za suca *Općinskog suda u Vukovaru* imenuje se:

- Božo Jeličić, diplomirani pravnik iz Belog Manastira.

II.

Imenovani sudac općinskog suda stupit će na dužnost dana 17. prosinca
1997. godine.

Broj: ID-83/1997.
Zagreb, 20. studenoga 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 53/1998-658
## Odluka o imenovanju predsjednika općinskih sudova u Jastrebarskom, Kaštel Starom, Novskoj, Senju i Slatini

### NN 53/1998 (15.4.1998.), Odluka o imenovanju predsjednika općinskih sudova u Jastrebarskom, Kaštel Starom, Novskoj, Senju i Slatini

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 20. studenoga 1997. godine, donijelo je

## **ODLUKU**

### **O IMENOVANJU PREDSJEDNIKA OPĆINSKIH SUDOVA**

I.

Za predsjednika *Općinskog suda u Jastrebarskom* imenuje se:

- Silvana Godrijan, sudac Općinskog suda u Jastrebarskom.

Za predsjednika *Općinskog suda u Kaštel Starom* imenuje se:

- Mislav Polić, diplomirani pravnik iz Kaštel Lukšića.

Za predsjednika *Općinskog suda u Novskoj* imenuje se:

- Nada Filipović, diplomirani pravnik iz Rajića.

Za predsjednika *Općinskog suda u Senju* imenuje se:

- Mladenko Žužul, sudac Trgovačkog suda u Splitu.

Za predsjednika *Općinskog suda u Slatini* imenuje se:

- Marica Bičanić, sudac Općinskog suda u Slatini.

II.

Imenovani predsjednici općinskih sudova stupit će na dužnost dana 17.
prosinca 1997. godine.

Broj: ID-84/1997.
Zagreb, 20. studenoga 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 53/1998-659
## Odluka o imenovanju županijskog državnog odvjetnika i zamjenika županijskog državnog odvjetnika u Županijskom državnom odvjetništvu u Koprivnici

### NN 53/1998 (15.4.1998.), Odluka o imenovanju županijskog državnog odvjetnika i zamjenika županijskog državnog odvjetnika u Županijskom državnom odvjetništvu u Koprivnici

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 20. studenoga 1997. godine, donijelo je

## **ODLUKU**

### **O IMENOVANJU ŽUPANIJSKOG DRŽAVNOG ODVJETNIKA I ZAMJENIKA ŽUPANIJSKOG DRŽAVNOG ODVJETNIKA**

I.

Za županijskog državnog odvjetnika u *Županijskom državnom odvjetništvu
u Koprivnici* imenuje se:

- Irma Bagarić, sudac Županijskog suda u Koprivnici.

Za zamjenika županijskog državnog odvjetnika u *Županijskom državnom
odvjetništvu u Koprivnici* imenuje se:

- Krešimir Žeželj, diplomirani pravnik iz Koprivnice.

II.

Imenovani županijski državni odvjetnik i zamjenik županijskog državnog
odvjetnika stupit će na dužnost dana 17. prosinca 1997. godine.

Broj: ID-85/1997.
Zagreb, 20. studenoga 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 53/1998-660